*Projekts*

LATVIJAS REPUBLIKAS MINISTRU KABINETS

20\_\_.gada \_\_.\_\_\_ Noteikumi Nr.\_\_

Rīgā (prot. Nr.\_\_ \_\_.§)

**Grozījumi Ministru kabineta 2012.gada 10.aprīļa noteikumos Nr.263 „Kadastra objekta reģistrācijas un kadastra datu aktualizācijas noteikumi”**

Izdoti saskaņā ar Nekustamā īpašuma valsts kadastra likuma 22.panta 5. un 7.punktu, 24.panta piekto daļu, 60. un 88.pantu un Zemes pārvaldības likuma 13.panta pirmās daļas 5. un 11.punktu

Izdarīt Ministru kabineta 2012.gada 10.aprīļa noteikumos Nr.263 „Kadastra objekta reģistrācijas un kadastra datu aktualizācijas noteikumi” (Latvijas Vēstnesis, 2012, 68.nr.; 2014, 41.nr., 257.nr.) šādus grozījumus:

1. Izteikt norādi, uz kāda likuma pamata noteikumi izdoti, šādā redakcijā:

„Izdoti saskaņā ar Nekustamā īpašuma valsts kadastra likuma 22.panta 5. un 7.punktu, 24.panta piekto daļu, 60. un 88.pantu un Zemes pārvaldības likuma 13.panta pirmās daļas 5. un 11.punktu”.

2. Papildināt noteikumus ar 1.11., 1.12. un 1.13.apakšpunktu šādā redakcijā:

„1.11. gadījumus, kad būvniecības procesa ietvaros iesniegtais iesniegums vienlaikus ir uzskatāms arī par Nekustamā īpašuma valsts kadastra likuma 24.panta pirmajā daļā minēto personu iesniegumu ierosināt kadastra objekta noteikšanu, nekustamā īpašuma veidošanu vai tā sastāva grozīšanu;

1.12. kārtību, kādā Kadastra informācijas sistēmā reģistrē un aktualizē informāciju par jūras piekrastes joslu un iekšzemes publiskajiem ūdeņiem;

1.13. kārtību, kādā Kadastra informācijas sistēmā dzēš zemes reformas laikā ar kompetentās institūcijas lēmumu noteiktu ceļa servitūtu un koplietošanas ceļu, un gadījumus, kad tie dzēšami.”.

3. Papildināt 11.punktu aiz vārdiem „informācijas sistēmām” ar vārdiem „un datu aktualizāciju neveic uz ierosinātāja iesnieguma pamata”.

4. Izteikt 17. un 18.punktu šādā redakcijā:

„17. Valsts zemes dienesta teritoriālā struktūrvienība triju darbdienu laikā pēc pieprasījuma saņemšanas tiešsaistes datu pārraides režīmā par plānotās (projektētās) zemes vienības kadastra apzīmējumu veic zemes vienības pirmsreģistrāciju vai atsaka veikt pirmsreģistrāciju.

18. Kadastra informācijas sistēmā pirmsreģistrētai zemes vienībai piešķir kadastra apzīmējumu un reģistrē tai plānoto (projektēto) platību.”.

5. Aizstāt 25.punktā vārdus „tam, kad saņemts mērnieka pieprasījums” ar vārdiem „pieprasījuma saņemšanas tiešsaistes datu pārraides režīmā”.

6. Papildināt noteikumus ar 28.1punktu šādā redakcijā:

„28.1 Kadastra informācijas sistēmā reģistrē uz apbūves tiesības pamata celtu nedzīvojamo ēku vai inženierbūvi, ja tajā nav projektēta neviena dzīvojamo telpu grupa. Uz apbūves tiesības pamata uzceltu nedzīvojamo ēku vai inženierbūvi Kadastra informācijas sistēmā reģistrē kā patstāvīgu kadastra objektu, neiekļaujot to nekustamā īpašuma sastāvā apbūves tiesības spēkā esamības laikā.”.

7. Izteikt 29.1.3.apakšpunkta otro teikumu šādā redakcijā:

„Ja reģistrē inženierbūvi, kas ietverta kompleksā būvniecības iecerē, var iesniegt būvniecību pamatojošo dokumentāciju, kurā norādītā vai attēlotā inženierbūve ir identificējama ar būvi, par kuru ierosināta reģistrācija;”.

8. Papildināt noteikumus ar 29.1punktu šādā redakcijā:

„29.1 Lai Kadastra informācijas sistēmā reģistrētu jaunbūves pamatus, iesniedz iesniegumu, kam pievieno šo noteikumu 29.1.2.apakšpunktā minēto dokumentu un jaunbūves pamatu izpildmērījumu plānu.”.

9. Svītrot 32.1punktu.

10. Izteikt 35.2. un 35.3.apakšpunktu šādā redakcijā:

„35.2. reģistrē kadastrālās uzmērīšanas vai inženierbūves izpildmērījumu ziņas;

35.3. ievieto būves kadastrālās uzmērīšanas telpiskās vektordatu datnes un būves attēlus, izņemot šo noteikumu 29.2.apakšpunktā un 30.punktā noteiktajos gadījumos, vai inženierbūves izpildmērījumu telpiskās vektordatu datnes;”.

11. Izteikt 36., 37. un 38.punktu šādā redakcijā:

„36. Būves pirmsreģistrāciju Kadastra informācijas sistēmā veic, pamatojoties uz ziņām, kas saņemtas no būvniecības informācijas sistēmas, vai kadastrālā uzmērītāja iesniegtajām ziņām, ja viņš zemes vai būves kadastrālajā uzmērīšanā konstatējis Kadastra informācijas sistēmā nereģistrētu būvi.

37. Būves pirmsreģistrācija Kadastra informācijas sistēmā ietver kadastra apzīmējuma piešķiršanu un ierakstu veikšanu par būves raksturojošajiem datiem. Pirmsreģistrētas būves kadastra kartē attēlo pēc būves kontūras saņemšanas.

38. Telpu grupai kadastra apzīmējumu piešķir, reģistrējot būves kadastrālās uzmērīšanas vai inženierbūves izpildmērījumu ziņas atbilstoši šo noteikumu 5.pielikumam, ja būvē ir telpu grupa.”.

12. Izteikt 42.punktu šādā redakcijā:

„42. Atbilstoši būves kadastrālās uzmērīšanas dokumentiem vai inženierbūves izpildmērījumam kadastra kartē attēlo šo noteikumu 131.3.apakšpunktā minētos telpiskos uzmērīšanas datus.”.

13. Izteikt 49.1.apakšpunktu šādā redakcijā:

„49.1. zemes nomas līgumu vai patapinājuma līgumu, kas noslēgts līdz 2017.gada 1.janvārim uz laiku ne mazāku par 10 gadiem, un kurā ir paredzētas tiesības celt uz iznomātās zemes būves kā patstāvīgus īpašuma objektus, ja uz tā pamata līdz 2016.gada 31.decembrim ir saņemta būvatļauja normatīvajos aktos būvniecības jomā noteiktajā kārtībā;”.

14. Izteikt 66.3.apakšpunktu šādā redakcijā:

„66.3. telpisko kadastrālās uzmērīšanas vai inženierbūves izpildmērījumu vektordatu datnes ievietošanu Kadastra informācijas sistēmā un kadastra kartes aktualizēšanu, ja iesniegti kadastrālās uzmērīšanas dokumenti vai inženierbūves izpildmērījumu plāni;”.

15. Aizstāt 74.1.apakšpunktā skaitli „5” ar skaitli „10”.

16. Svītrot 75.6.apakšpunktu.

17. Papildināt noteikumus ar 79.ˡpunktu šādā redakcijā:

„79.ˡ Atbilstoši ierosinātāja iesniegumam par zemes vienības robežas novietojuma precizēšanu kadastra kartē aktualizē ierādītas zemes vienības robežu (ievērojot robežu noteikšanas dokumentos minēto attālumu no ceļa ass) un projektētas zemes vienības robežu, kas noteikta pa dabīgiem situācijas elementiem, izmantojot Valsts zemes dienesta rīcībā esošo aktuālo ortofotokarti.”.

18. Izteikt 85.7.apakšpunktu šādā redakcijā:

„85.7. iesniegts dokuments, uz kura pamata ieraksta vai dzēš atzīmi par šķēršļiem ierakstīt ziņas par tiesiskā valdītāja maiņu;”.

19. Papildināt noteikumus ar 85.8.apakšpunktu šādā redakcijā:

„85.8. no būvniecības informācijas sistēmas saņemts ierosinātāja būvniecības procesa ietvaros iesniegtais iesniegums (kas vienlaikus uzskatāms par iesniegumu ierosināt būves datu reģistrāciju vai aktualizāciju) un būvniecības dokumentācija par:

85.8.1. būves vai tās daļas pieņemšanu ekspluatācijā vai būvdarbu pabeigšanas apstiprināšanu;

85.8.2. telpu grupas lietošanas veida vai būves galvenā lietošanas veida maiņu bez pārbūves;

85.8.3. zemesgrāmatā neierakstītas būves neesības konstatāciju.”.

20. Papildināt noteikumus ar 86.1punktu šādā redakcijā:

„86.1Uz apbūves tiesības pamata celtā nedzīvojamā ēkā vai inženierbūvē apbūves tiesības spēkā esamības laikā Kadastra informācijas sistēmā nereģistrē dzīvojamo telpu grupu vai reģistrētai telpu grupai neaktualizē lietošanas veidu uz dzīvojamo telpu grupu, kā arī būvei nemaina galveno lietošanas veidu kā rezultātā būve saskaņā ar normatīvajiem aktiem būvju klasifikācijas jomā kļūst par dzīvojamo māju.”.

21. Papildināt 87.1.apakšpunktu aiz vārda „ziņām” ar vārdiem „vai inženierbūves izpildmērījuma plāna ziņām;”.

22. Papildināt noteikumus ar 87.6. un 87.7.apakšpunktu šādā redakcijā:

„87.6. jaunbūves pamatu izpildmērījumu plānu, ja jaunbūve jau iepriekš reģistrēta saskaņā ar jaunbūves pamatu izpildmērījumu plānu un jaunbūvei nav veikta būves kadastrālā uzmērīšana;

87.7. valsts vai pašvaldības iesniegto informāciju par būves ekspluatācijas uzsākšanas gadu vai ekspluatācijā pieņemšanas gadu.”.

23. Papildināt noteikumus ar 88.3.apakšpunktu šādā redakcijā:

„88.3. būvniecības informācijas sistēmai – ja sniegti aktualizēti būves raksturojošie dati par pirmsreģistrētu būvi.”.

24. Izteikt 91.punktu šādā redakcijā:

„91. Atbilstoši zemes kadastrālās uzmērīšanas dokumentiem, būves kadastrālās uzmērīšanas dokumentiem vai inženierbūves izpildmērījumu plānam kadastra kartē aktualizē šo noteikumu 131.3.apakšpunktā minētos būves vektordatus.”.

25. Svītrot 92.punktu.

26. Izteikt 97.punktu šādā redakcijā:

„97. Informāciju par iznomāto vai lietojumā nodoto nekustamo īpašumu vai tā daļu un par nomnieku vai lietotāju dzēš:

97.1. pamatojoties uz ierosinātāja iesniegumu;

97.2. bez ierosinātāja iesnieguma vienā no šādiem gadījumiem:

97.2.1. Kadastra informācijas sistēmā dzēsts iznomātais kadastra objekts;

97.2.2. beidzies Kadastra informācijas sistēmā reģistrētais nomas termiņš;

97.2.3. Kadastra informācijas sistēmā reģistrētais iznomātājs un nomnieks ir viena un tā pati persona.”.

27. Svītrot 98.punktu.

28. Papildināt noteikumus ar 3.1nodaļu šādā redakcijā:

„**3.1Zemes vienības reģistrācija un aktualizācija jūras piekrastes joslā un iekšzemes publiskajos ūdeņos**

104.1Kadastra informācijas sistēmā reģistrē zemes vienību kā kartogrāfiski norobežotu teritoriju jūras piekrastes sauszemes daļā, jūras piekrastes ūdeņos un iekšzemes publiskajos ūdeņos.

104.2Kadastra informācijas sistēmā zemes vienībai reģistrē atzīmi par zemes vienības atbilstību:

104.21. iekšzemes publiskiem ūdeņiem, ja zemes vienības robežās ietilpst publiskais ūdens atbilstoši Civillikuma 1102.pantam vai Civillikuma I pielikumam;

104.22. jūras piekrastes sauszemes daļai;

104.23. jūras piekrastes ūdeņiem.

104.3Zemes vienībai, kas atbilst jūras piekrastes ūdeņiem, Kadastra informācijas sistēmā reģistrē zemes lietošanas veidu „zeme zem ūdeņiem”, ja iesniegtajos dokumentos nav norādīts cits zemes lietošanas veids.

104.4Zemes vienībai, kas atbilst jūras piekrastes sauszemes daļai, Kadastra informācijas sistēmā reģistrē zemes lietošanas veidu „pārējās zemes”, ja iesniegtajos dokumentos nav norādīts cits zemes lietošanas veids.

104.5Kadastra informācijas sistēmā datus par zemes vienību jūras piekrastes sauszemes daļā vai iekšzemes publiskajiem ūdeņos reģistrē vai aktualizē, pamatojoties uz Vides aizsardzības un reģionālās attīstības ministrijas vai vietējās pašvaldības sniegtajām ziņām par zemes vienības piekritību, ja zemes vienība nav citas personas īpašumā vai valdījumā. Iesniedzot ziņas, norāda informāciju par zemes vienības piekritību, nekustamā īpašuma lietošanas mērķi un tam piekritīgo platību, zemes lietošanas veidu, zemes vienības izvietojumu un robežām, kā arī informāciju par saskaņojumu par piekritību starp Vides aizsardzības un reģionālās attīstības ministriju un vietējo pašvaldību.

104.6Šo noteikumu 104.5punktā noteiktajā gadījumā Vides aizsardzības un reģionālās attīstības ministriju vai vietējo pašvaldību Kadastra informācijas sistēmā reģistrē kā tiesisko valdītāju.

104.7Zemes vienību, kurai reģistrēta atzīme par zemes vienības atbilstību jūras piekrastes sauszemes daļai vai atzīme par zemes vienības atbilstību iekšzemes publiskiem ūdeņiem, reģistrē atbilstoši Vides aizsardzības un reģionālās attīstības ministrijas vai vietējās pašvaldības norādītajam nekustamā īpašuma sastāvam. Nosaukumu nekustamam īpašumam, kurā iekļauj zemes vienību ar atzīmi par tās atbilstību iekšzemes publiskiem ūdeņiem, reģistrē atbilstoši Civillikumā noteiktajam publiskā ezera vai upes nosaukumam, ja nekustamajam īpašumam nosaukums nav iepriekš reģistrēts.”.

29. Papildināt noteikumus ar 111.4., 111.5. un 111.6.apakšpunktu un 111.1punktu šādā redakcijā:

„111.4. iesniegts vietējās pašvaldības atzinums, kurā norādīts, ka ceļa servitūta dzēšana neskars trešo personu intereses, ja zemes reformas laikā kompetentās institūcijas lēmumā noteikts ceļa servitūts, kam nav norādīts valdošais nekustamais īpašums, un ceļa servitūts kā lietu tiesība nav ierakstīts zemesgrāmatā;

111.5. iesniegts vietējās pašvaldības atzinums, kurā norādīts zemes vienības īpašnieks vai, ja tāda nav, tiesiskais valdītājs, vai, ja tāda nav, lietotājs, kura intereses skartu ceļa servitūta dzēšana, un tā rakstiska piekrišana ceļa servitūta dzēšanai, ja zemes reformas laikā kompetentās institūcijas lēmumā noteikts ceļa servitūts, kam nav norādīts valdošais nekustamais īpašums, un ceļa servitūts kā lietu tiesība nav ierakstīts zemesgrāmatā;

111.6. iesniegts zemes vienības, kuras zemes robežu plānā vai apgrūtinājumu plānā pirmreizēji zemes reformas laikā attēlots ceļa servitūts, īpašnieka, tiesiskā valdītāja vai, ja tādu nav, lietotāja iesniegums par ceļa servitūta dzēšanu, ja nav konstatējams tā noteikšanas pamatojošais dokuments un ceļa servitūts kā lietu tiesība nav ierakstīts zemesgrāmatā.

111.1Ierakstu par nekustamā īpašuma objekta apgrūtinājumu – “cita veida apgrūtinājums”, kas noteikts kā koplietošanas ceļš (turpmāk – koplietošanas ceļš) Kadastra informācijas sistēmā dzēš vienā no šādiem gadījumiem:

111.11. iesniegts spēkā esošs tiesas nolēmums par koplietošanas ceļa atcelšanu vai tā neesību;

111.12. iesniegts apgrūtinājumu plāns, kas nesatur ziņas par iepriekš Kadastra informācijas sistēmā reģistrētu koplietošanas ceļu, un pievienots šo noteikumu 111.13., 111.14. vai 111.15.apakšpunktā minētais dokuments vai ceļš plānā attēlots kā valsts vai pašvaldības autoceļš;

111.13. iesniegts vietējās pašvaldības atzinums, kurā norādīts, ka koplietošanas ceļa likvidēšana neskar trešo personu intereses, ja zemes reformas laikā kompetentās institūcijas lēmumā noteikts koplietošanas ceļš kā apgrūtinājums un koplietošanas ceļš kā lietu tiesība nav ierakstīts zemesgrāmatā;

111.14. iesniegts vietējās pašvaldības atzinums, kurā norādīts zemes vienības īpašnieks vai, ja tāda nav, – tiesiskais valdītājs, vai, ja tāda nav, –lietotājs, kura intereses skartu koplietošanas ceļa dzēšana, un tā rakstiska piekrišana koplietošanas ceļa dzēšanai, ja zemes reformas laikā kompetentās institūcijas lēmumā noteikts koplietošanas ceļš kā apgrūtinājums un koplietošanas ceļš kā lietu tiesība nav ierakstīts zemesgrāmatā;

111.15. iesniegts zemes vienības, kuras zemes robežu plānā vai apgrūtinājumu plānā pirmreizēji zemes reformas laikā attēlots koplietošanas ceļš, īpašnieka, vai, ja tāda nav, – tiesiskā valdītāja vai, ja tāda nav, – lietotāja iesniegums par koplietošanas ceļa dzēšanu, ja nav konstatējams tā noteikšanas pamatojošais dokuments un koplietošanas ceļš kā lietu tiesība nav ierakstīts zemesgrāmatā.”.

30. Papildināt 112.punkta ievaddaļu aiz skaitļa „111.” ar vārdu un skaitli „un 111.1”.

31. Papildināt 115.punktu aiz skaitļa un vārda „1.maiju” ar vārdiem „izņemot tās kadastrālās teritorijas, kurās zemes vienības reģistrē jūras piekrastes ūdeņos.”.

32. Papildināt noteikumus ar 115.1punktu šādā redakcijā:

„115.1Robežu kadastrālajai teritorijai, kurā reģistrē zemes vienības jūras piekrastes ūdeņos, nosaka atbilstoši normatīvajos aktos definētajām jūras piekrastes ūdeņu robežām, veidojot tās atbilstoši šo noteikumu 115.punktā noteiktajām kadastrālo teritoriju robežām.”.

33. Papildināt 126.punktu aiz vārdiem „kadastrālās uzmērīšanas” ar vārdiem „un izpildmērījumu plānu”.

34. Aizstāt 132.2.apakšpunktā vārdus „publisko ūdeņu statusam” ar vārdiem „iekšējiem publiskiem ūdeņiem, jūras piekrastes sauszemes daļai, jūras piekrastes ūdeņiem”.

35. Papildināt noteikumus ar 134.1punktu šādā redakcijā:

„134.1 Kadastra informācijas sistēmā reģistrē atzīmi par koordinātu nesakritību, ja mērnieks vai Valsts zemes dienesta teritoriālā struktūrvienība konstatē koordinātu nesakritību zemes vienības robežzīmei.”.

36. Papildināt noteikumus ar 153.3.apakšpunktu šādā redakcijā:

„153.3. no būvniecības informācijas sistēmas saņemta pašvaldības būvvaldes informācija par būvniecības ieceres atcelšanu.”.

37. Svītrot 164.2punktā vārdus „vienu eksemplāru iesniegt zemesgrāmatu nodaļā”.

38. Svītrot 168.punktu.

39. Papildināt noteikumus ar 197. un 198.punktu šādā redakcijā:

„197. Zemes vienības jūras piekrastes ūdeņos Valsts zemes dienesta teritoriālā struktūrvienība pirmreizēji reģistrē Kadastra informācijas sistēmā līdz 2017.gada 1.martam, nosakot platību no kadastra kartes, kā arī ievērojot kadastrālo teritoriju iedalījumu. Zemes vienībai kā tiesisko valdītāju reģistrē vietējo pašvaldību un kā nekustamā īpašuma lietošanas mērķi norāda „publiskais ūdens” un administratīvi teritoriālās vienības lauksaimniecībā izmantojamās zemes zonējuma vērtību zonas numuru. Zemes vienību reģistrē nekustamā īpašuma sastāvā atbilstoši administratīvi teritoriālajam iedalījumam.

198. Grozījumi šo noteikumu 49.1.apakšpunktā un 5.pielikuma 4.1.3. un 6.2.3.apakšpunktā, kas paredz uz apbūves tiesības pamata uzceltas nedzīvojamās ēkas vai inženierbūves reģistrāciju un aktualizāciju Kadastra informācijas sistēmā, kā arī 168.punkta svītrošana, 28.1, 86.1, 197.punkts un 3.1nodaļa stājas spēkā 2017.gada 1.janvārī.”.

40. Izteikt 5.pielikuma 4.1.3.apakšpunktu šādā redakcijā:

|  |  |  |  |
| --- | --- | --- | --- |
| „4.1.3. |  |  | būves piederības statuss (pieder zemes īpašniekam, nepieder zemes īpašniekam, jaukta būves piederība, ietilpst ēku (būvju) īpašuma sastāvā, nenoskaidrota būves piederība, zemes īpašnieka tiesiskā valdījumā, būvju īpašuma īpašnieka tiesiskā valdījumā un būve uz apbūves tiesības pamata)”. |

41. Papildināt 5.pielikumu ar 4.2.5.1apakšpunktu šādā redakcijā:

|  |  |  |  |
| --- | --- | --- | --- |
| „4.2.5.1 |  |  | būves augstums”. |

42. Izteikt 5.pielikuma 6.2.3.apakšpunktu šādā redakcijā:

|  |  |  |  |
| --- | --- | --- | --- |
| „6.2.3. |  |  | kadastra subjekta īpašumtiesību statuss (īpašnieks, tiesiskais valdītājs, lietotājs, īpašnieks (apbūves tiesīgais) un tiesiskais valdītājs (apbūves tiesīgais))”. |

Ministru prezidents Māris Kučinskis

Tieslietu ministrs Dzintars Rasnačs

Iesniedzējs:

Tieslietu ministrijas

valsts sekretārs Raivis Kronbergs

19.07.2016. 14:17

2109

D.Ūdre

67038680, daina.udre@vzd.gov.lv